Z A P I S N I K
42. sjednice Vijeća Mjesnog odbora Zeleni brijeg, 23. rujna 2024.
u prostorijama, Miroševečki brijeg 45,
s početkom u 18:30 sati

NAZOČNI ČLANOVI VIJEĆA: Branimir Burić, Jasna Hanić, Sanda Keller, Kristijan Saletović.
ODSUTNI ČLANOVI VIJEĆA: Marko Kračun
OSTALI NAZOČNI: Marija Posanec, Renata Bogomolec, Snježana Kulišić, Silvija Malenica

Predsjedava: Jasna Hanić, predsjednica
Zapisnik vodi: Sanda Keller

Predsjednica utvrđuje nazočnost 4 od 5 članova Vijeća.

Vijeće prihvaća tekst Zapisnika 41. sjednice Vijeća, održane 28. kolovoza, 2024., predsjednica otvara 42. sjednicu.

Predsjednica odgađa točku „Godišnji Izvještaj o izvršenju Financijskog plana Mjesnog odbora Zeleni brijeg za 2023.“ za iduću sjednicu jer referent mjesne samouprave zabunom poslao krivi materijal za navedenu točku.

Vijeće predlaže


D N E V N I    R E D:

1. Prijedlog Odluke o izmjeni Poslovnika o radu Vijeća Mjesnog odbora Zeleni brijeg
2. Prijedlog zaključka o Planu potreba za aktivnostima, programima i projektima unapređenja kvalitete života u 2025.
3. Prijedlog asfaltiranja kolnika u ulici Orehovečki ogranak
4. Prijedlog izgradnje produžetka vodoopskrbnog cjevovoda u ulici Orehovečki ogranak
5. Prijedlog prioriteta ulica za Izvedbeni program Zimske službe 2024/25. - donošenje zaključka;
6. Pitanja, prijedlozi i obavijesti
                                                                                                       








Ad 1) Prijedlog Odluke o izmjeni Poslovnika o radu Vijeća Mjesnog odbora Zeleni brijeg

Vijeće jednoglasno donosi

ODLUKU
o izmjeni Poslovnika o radu Vijeća Mjesnog odbora Zeleni brijeg


Članak 1.

	U Poslovniku o radu Vijeća Mjesnog odbora Dubec, donesenog na 24. sjednici, 19. lipnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.




Ad 2) Prijedlog zaključka o Planu potreba za aktivnostima, programima i projektima unapređenja kvalitete života u 2025.

Vijeće jednoglasno donosi


ZAKLJUČAK
o Planu potreba za aktivnostima, programima i projektima unapređenja kvalitete 
života u 2025.


	Vijeće Mjesnog odbora Zeleni brijeg planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.



Ad 3) Prijedlog asfaltiranja kolnika u ulici Orehovečki ogranak

Vijeće jednoglasno donosi


ZAKLJUČAK
o prijedlogu asfaltiranja kolnika u ulici Orehovečki ogranak


1. Temeljem zahtjeva građana Vijeće predlaže hitnu sanaciju kolnika u ulici Orehovečki ogranak koja je oštećena zbog vožnje kamiona veće težine od dozvoljene koji su dolazili zbog radova na izgradnji obiteljske kuće i zbog netom završenih radova na vodoopskrbnoj mreži nakon kojih cesta nije sanirana.

2. Ovaj zaključak dostavlja se Vijeću Gradske četvrti Gornja Dubrava.





Ad 4) Prijedlog izgradnje produžetka vodoopskrbnog cjevovoda u ulici Orehovečki ogranak
Vijeće jednoglasno donosi

ZAKLJUČAK
o prijedlogu gradnje produžetka vodoopskrbnog cjevovoda
u ulici Orehovečki ogranak


1. [bookmark: _GoBack]Temeljem zahtjeva građana Vijeće predlaže produžetak gradnje vodoopskrbnog cjevovoda u ulici Orehovečki ogranak od postojećeg hidranta kod kbr. 39 u dužini 120 metara do kraja izvedene kanalizacije kod kbr. 28.
2. Ovaj zaključak dostavlja se Vodoopskrbi i odvodnji d.o.o. na daljnje postupanje. 








Ad 5) Prijedlog prioriteta ulica za Izvedbeni program Zimske službe 2024/25.
Vijeće jednoglasno donosi

ZAKLJUČAK
o prijedlog prioriteta ulica za Izvedbeni program Zimske službe 2024/25.


1. Vijeće Mjesnog odbora Zeleni brijeg predlaže da se čiste sve asfaltirane i neasfaltirane ulice u kojima žive mještani na području Mjesnog odbora Zeleni brijeg a sljedeće ulice kao prioritet za Izvedbeni program Zimske službe 2024./25:
- Novačka ulica
- Dotršćinska ulica
- Miroševečki brijeg
- Orehovečki brijeg
- Orehovečki ogranak
- Miroševečina
- Blizno


Ad 6) Pitanja, prijedlozi i obavijesti
Predsjednica predlaže da se kupnja defibrilatora firme Schiller stavi kao stavka prilikom izrade Plana potreba za 2025. godinu.

Predsjednica predlaže stupanje u kontakt sa MO Markuševec oko rješavanja problema povezivanja ulica Orehovečki brijeg i Štefanovec. 



Završeno u 19:30 sati.
Zapisnik sastavila Sanda Keller


 KLASA: 024-08/24-003/1917
 URBROJ: 251-13-11-5/003-23-2
 U Zagrebu, 23. rujna 2024.                 

       Predsjednica 
                      Vijeća Mjesnog odbora 
                               Zeleni brijeg

                                                                                                      Jasna Hanić


